550 xiquets i xiquetes participen en l'Escola d'Estiu 2024
12 de juliol de 2024

La nova edició de l'Escola d'Estiu ja està en marxa dins del programa de l'Eliana Concilia, que té com a objectiu oferir a les famílies elianeres una programació alternativa d'oci i entreteniment per als menors de 3 a 14 anys durant els matins de juliol.

Un total de 550 xiquets i xiquetes estan participant en aquesta nova edició que s'està celebrant entre l'1 i el 31 de juliol amb activitats lúdiques i esportives que busquen desenvolupar les seues habilitats i que es completa amb una immersió lingüística en anglés i una escola de teatre i d'expressió creativa.

Totes les activitats són gratuïtes, excepte les ampliacions del matí o la vesprada i els serveis de menjador, i estan subvencionades pel Pla Corresponsables-l'Eliana Concilia, finançat pel Ministeri d'Igualtat. A més, part de l'equip de monitors i monitores són joves que han fet el curs de MAT que ofereix l'Ajuntament.

L'alcalde, Salva Torrent, ha agraït a les famílies elianeres que han confiat un any més a l'Ajuntament per a conciliar en aquest mes de juliol i ha desitjat que els i les participants troben eixe espai d'oci i entreteniment que esperen en aquestes primeres setmanes de vacances escolars.